b'\n_START_ARTICLE_\nGanzhou\n_START_PARAGRAPH_\nGanzhou (kinesisk skrift: \xe8\xb5\xa3\xe5\xb7\x9e; pinyin: G\xc3\xa0nzh\xc5\x8du) er en kinesisk by p\xc3\xa5 pr\xc3\xa6fekturniveau i provinsen Jiangxi i det centrale Kina. Arealet er p\xc3\xa5 39.379,64 km\xc2\xb2 og befolkningen var i 2007 p\xc3\xa5 ca. 8.770.000 indbyggere.\n_START_SECTION_\nHistorie\n_START_PARAGRAPH_\nKeiser Gaozu fra Han-dynastiet oprettede i 201 e.Kr. et amt i dette omr\xc3\xa5de. P\xc3\xa5 denne tid var det minimalt med han-kinesere der, og de holdt for det meste til p\xc3\xa5 floden Gan (flod)s sletteland. Denne sydlige biflod til Yangzifloden (via Poyangs\xc3\xb8en) dannede den vigtigste kommunikationsforbindelse mellem det centrale Kina og de sydlige omr\xc3\xa5der, og langs denne flod kunne man dyrke ris._NEWLINE_Under Sui-dynastiet blev amtet opgraderet til pr\xc3\xa6fektur, og det havde da navnet Qianzhou (\xe8\x99\x94\xe5\xb7\x9e). Under Song-dynastiet tog tilflytningen af han-kinesere fra nord fart, og de lokale stammer blev drevet op i bjerglandet. S\xc3\xa6rlig efter at Det nordlige Song-dynastis hovedstad Kaifeng faldt, \xc3\xb8gede den han-kinesiske tilflytning dramatisk. Navnet blev officielt \xc3\xa6ndret til Ganzhou under Det sydlige Song. I slutningen af 1800-tallet blev Ganzhou, det vil si flodbyen ved det navn, \xc3\xa5bnet som en af de mindre traktathavne for udenlandske selskaber._NEWLINE_Mellem 1929 og 1934 var Ganzhou en del af Jiangxi-sovjetrepublikken, en af baserne for Det kinesiske kommunistparti. Her l\xc3\xa5 kommunisternes hovedstad Ruijin, som gentagne gange blev fors\xc3\xb8gt omringet af Kuomintang.\n_START_SECTION_\nTrafik\n_START_PARAGRAPH_\nKinas rigsvej 105 l\xc3\xb8ber gennem Ganzhou. Den begynder i Beijing, l\xc3\xb8ber mod syd og ender ved kysten i Zhuhai i provinsen Guangdong. Den passerer st\xc3\xb8rre byer som Tianjin, Dezhou, Jining, Shangqiu, Jiujiang, Nanchang og Guangzhou._NEWLINE_Kinas rigsvej323 l\xc3\xb8ber gennem omr\xc3\xa5det. Den begynder i Ruijin i Jiangxi og f\xc3\xb8rer gennem Guangdong og Guangxi og ender i Lincang i Yunnan, p\xc3\xa5 gr\xc3\xa6nsen til Burma.'